b'\n_START_ARTICLE_\nRaziskovalna skupnost Slovenije\n_START_PARAGRAPH_\nRaziskovalna skupnost Slovenije (kraj\xc5\xa1e RSS) je bila ustanovljena 23. julija 1970 z Zakonom o raziskovalni dejavnosti (Uradni list SRS, \xc5\xa1t. 23/1970). Bila je samostojna pravna oseba. Leta 1989 je prenehala z delom._NEWLINE_RSS je s svojimi strokovnimi telesi dajala Upravnemu odboru Sklada Borisa Kidri\xc4\x8da temelj za izvajanje sprejete slovenske raziskovalne politika, na katerega so bile oprte finan\xc4\x8dne odlo\xc4\x8ditve._NEWLINE_Te\xc5\xbei\xc5\xa1\xc4\x8de dejavnost RSS je bilo na usmerjanju razvoja ter na organizaciji in koordinaciji slovenske raziskovalne dejavnosti, Sklad Borisa Kidri\xc4\x8da pa je to politiko uresni\xc4\x8duje s financiranjem raziskovalnih programov, projektov in nalog ter s kreditiranjem opreme in razvojnih raziskav. Odlo\xc4\x8danje o financiranju je bilo preneseno na \xc5\xa1irok krog raziskovalcev, ki so v sekcijah presojali znanstveno, strokovno in dru\xc5\xbebeno vrednost predlogov. Upo\xc5\xa1tevano je bilo na\xc4\x8delo javnosti v panelnih razpravah pri potrjevanju raziskovalnih programov in v objavljanju vseh podatkov. V ta namen je lata 1971 za\xc4\x8del izhajati informativni bilten Raziskovalec, v katerem so bile redno objavljane informacije in novosti iz dejavnosti slovenske znanosti in slovenskih znanstvenih ustanov. V \xc4\x8dasu delovanja se je dejavnost RSS raz\xc5\xa1irila na razvijanje vzporednih dejavnosti kot so informatika, znanstveni tisk ter mednarodno sodelovanje._NEWLINE_Marca 1975 je bila ustanovljena nova Raziskovalno skupnost Slovenije in s tem je bil kon\xc4\x8dan prehod iz obdobja, ko je za razvoj znanosti skrbela le dr\xc5\xbeava (oziroma republika), v \xc4\x8das, ko je bila za vse odgovornost na neposredno zainteresiranih delavcih, ki so bili zdru\xc5\xbeeni v samoupravne interesne skupnosti.'